Les bandes juvenils de Burjassot i Tuéjar celebren un concert d’intercanvi a la Casa de Cultura
2025-07-24

Dins de la XVI Campanya de Concerts d’Intercanvis Musicals, la banda juvenil de l’Agrupació Musical Los Silos de Burjassot celebrarà un concert d’intercanvi amb l’Associació Artístic Cultural de Tuéjar. Després que els juvenils de Burjassot es traslladaren a la localitat de Tuéjar el passat 16 de juny, ara són els joves músics d’aquesta localitat de la comarca de Los Serranos els qui visitaran Burjassot per a oferir un concert conjunt, al qual estan convidats tots els veïns i veïnes que desitgen assistir.

El concert de totes dues formacions tindrà lloc diumenge que ve, 15 de setembre, a les 12h, a l’Auditori de la Casa de Cultura, amb entrada totalment gratuïta. A continuació, les dues bandes juvenils gaudiran d’un dinar de confraternitat per a continuar coneixent-se. L’objectiu d’aquest tipus de concerts d’intercanvi és la promoció musical i la interrelació entre els components de les diferents entitats musicals.